**Käsunduslepingu projekt**

**Viru-Nigula Vallavalitsus,** registrikood 75020500, asukohaga Kasemäe tn 19, Kunda linn, Viru-Nigula vald (edaspidi Käsundiandja), mida esindab vallavanem Einar Vallbaum

ja

**………….**registrikood ………, asukohaga ………,(edaspidi Käsundisaaja), mida esindab juhatuse liige/volikirja alusel ……………...

Käsundiandja ja Käsundisaaja (edaspidi koos Pooled või eraldi Pool), sõlmisid käsunduslepingu omanikujärelevalve teostamises (edaspidi Leping) alljärgnevas:

1. **Üldsätted**
	1. Käsundisaaja on ettevõtja, mis osutab Teenust.
	2. Teenus on omanikujärelevalve teostamine tee-ehitustöödel.
	3. Töövõtja on isik, kes teostab tee-ehitustöid.
	4. Töövõtuleping on leping, mis on sõlmitud tee-ehitustööde teostamiseks.
	5. Töö on tee-ehitustööde teostamise omanikujärelevalve.
2. **Lepingu ese**
	1. Käesoleva Lepingu esemeks onomanikujärelevalve teostamine Kunda linna tee ehitustöödel vastavalt lepingu ning selle lisade tingimustele ning kooskõlas ehitusseadustiku ning majandus- ja taristuministri 02.07.2015 määrusega nr 80 [„Omanikujärelevalve tegemise kord“.](https://www.riigiteataja.ee/akt/103072015027)
3. **Lepingu üldtingimused**
	1. Lepingu dokumentideks on leping ning järgnevad dokumendid sõltumata nende vahetust lisamisest lepingule:
		1. Alla riigihanke piirmäära hankemenetluse „Omanikujärelevalve teenuse osutamiseks tee ehitustöödele Kunda linnas“ alusdokument koos selle lisadega.
		2. Käsundisaaja esitatud pakkumus.
	2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
4. **Tähtajad**
	1. Käsundisaaja kohustub osutama teenust käsunduslepingu sõlmimisest kuni objekti valmimiseni.Ehitustööde lõpptähtajaks on planeeritud **30.10.2019**.
	2. Tööde teostamise alguseks on **juuli 2019**.
5. **Lepingu maksumus ja tasumine**
	1. Teenuse ühe kuu maksumus on …………….. eurot, millele lisandub käibemaks.
	2. Esimese kuu (kuuarvestuse aluseks 30 päeva) arvestus algab teenuse osutamise alguse kuupäevast. Juhul kui teenuse osutamine ei alga kuu esimesest kuupäevast arvestatakse omanikujärelevalve tasu proportsionaalselt teenust osutatud päevadega samas kalendrikuus.
	3. Akteerimine ja arvete esitamine toimub igakuiselt eraldi osade lõikes. Käsundisaaja esitab akti koos aruandega tehtud töödest aruandluskuule järgneva kuu viiendaks kuupäevaks. Käsundiandja on kohustatud saadud dokumendid läbi vaatama ja 5 päeva jooksul allkirjastama või põhjendatud juhul tagasi lükkama.
	4. Akti allkirjastamise järgselt on Käsundisaajal õigus esitada arve. Arve teenuse eest esitatakse e-arvena. Arve tasutakse 14 kalendripäeva jooksul.
	5. Juhul, kui Töö peatatakse, siis peatatud ajavahemikul Käsundisaajale tasu ei maksta.
	6. Juhul, kui Töövõtuleping pikeneb omanikujärelevalvest sõltumatutel asjaoludel, on tasu aluseks pakkumuses esitatud teenuse maksumus
	7. Käsundiandja võib Käsundisaajale kirjalikult ette teatades peatada Lepingu alusel Käsundisaajale maksmisele kuuluvad maksed tervenisti või osaliselt, kui esineb ja püsib mis tahes järgnevatest sündmustest:
		1. Käsundisaaja ei täida Lepingut nõuetekohaselt
		2. esinevad asjaolud, mille eest Käsundisaaja on Lepingu alusel vastutav ja mis takistavad ehitusobjekti valmimist või Lepingu nõuetekohast täitmist.
6. **Poolte õigused ja kohustused**
	1. **Käsundiandjal on õigus:**
		1. igal ajal teha järelepärimisi Teenuse osutamise olukorra kohta ning kontrollida Teenuse osutamise käiku;
		2. pöörduda kolmandate isikute poole sõltumatu eksperthinnangu saamiseks Teenuse kvaliteedi kohta;
		3. kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Käsundisaaja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Käsundisaaja ei täida või täidab mittevastavalt muid endale Lepinguga võetud kohustusi,
		4. rakendada põhjendatud juhtudel tehnoloogilist pausi ehitustegevuses.
	2. **Käsundiandjal on kohustus:**
		1. saata Käsundisaajale teatis ehitusobjektil tööde alustamise kohta;
		2. anda üle ehitusobjekt koos informatsiooniga Töövõtja, ehitusperioodi ja Töövõtulepingu tingimuste kohta ning ehitusprojekt.
		3. tasuda Käsundisaajale osutatud Teenuse eest vastavalt Lepingule;
		4. anda Käsundisaajale teavet võimalikest olukordadest, mis mõjutavad Teenuse osutamist.
	3. **Käsundisaajal on õigus:**
		1. saada Käsundiandjalt Teenuse osutamiseks vajalikku informatsiooni, dokumentatsiooni ja juhiseid;
		2. Saada Teenuse osutamise eest Lepingus kokkulepitud tasu.
	4. **Käsundisaaja kohustub**:
		1. osutama Teenust vastavalt Lepingule ja hanke tingimustele;
		2. tagama Teenuse osutamisel vajaliku kvalifikatsiooniga tööjõu kasutamise. Tagama, et eritööde teostamisel osutavad omanikujärelevalve teenust isikud, kes omavad selleks kehtivaid tegevuslube/registreeringuid ja/või kutsetunnistusi;
		3. vastutama selle eest, et Teenust osutatakse korrektselt ja kvaliteetselt;
		4. informeerima viivitamatult Käsundiandjat Teenuse osutamise käigus tekkinud probleemidest;
		5. lahendama Töövõtulepinguga seotud vaidlusi,
		6. osutama teenust erapooletult, olema sõltumatu projekteerijast, Töövõtjast, materjalide ja konstruktsioonide hankijatest ning valmistajatest;
		7. informeerima viivitamatult Käsundiandjat asjaoludest, mille tõttu Käsundisaaja ei saa olla oma tegevuses objektiivne;
		8. täitma vastavaid seadusi ja muid õigusakte ning Lepingut ja järgima Teenuse osutamiselväljakujunenud head tava;
		9. kooskõlastama vastutavate isikute asendamise Käsundiandjaga. Asendava vastutava isiku kvalifikatsioon peab olema vähemalt samaväärne hankemenetlusel sätestatud isiku kvalifikatsiooniga;
		10. osutama teenust vastavalt kehtivale ehitusseadustikule ja majandus- ja taristuministri 2. juuli 2015. a määrusele nr 80 „Omanikujärelevalve tegemise kord“;
		11. teavitama viivitamatult Käsundiandjat võimalikest olukordadest, mis mõjutavad Teenuse osutamist;
		12. osa võtma ehitustööde teostaja poolt korraldatavast kaetud tööde ülevaatusest;
		13. osalema ehitustööde vastuvõtukomisjoni töös;
		14. kontrollima kolme (3) päeva jooksul vastavate dokumentide esitamise päevast arvates ehitustööde teostaja poolt koostatud valminud ehitustööde aktides teostatud tööde mahtude ja hindade vastavust tegelikult teostatud tööde mahtudele ja kinnitama oma vastutava töötaja allkirjaga kontrolli teostamist;
		15. käsitlema lisa- ja muudatustööde pakkumusi, kontrollima nende mahtude ja maksumuste õigsust ning esitama need Tellijale kinnitamiseks;
		16. korraldama kõikide objektide ehitusnõupidamisi vastavalt vajadusele, kuid mitte harvemini kui kord kahe nädala jooksul ning protokollima neid.

1. **Poolte vastutus**
	1. Käsundisaaja on kohustatud hüvitama Lepingu mittetäitmise või mittekohase täitmisega Käsundiandjale tekitatud kahju ja Käsundiandja poolt seoses Käsundisaaja poolse Lepingu rikkumisega tehtud kulutused.
	2. Käsundisaajal on õigus nõuda Käsundiandjalt viivist tasumisega viivitamise korral 0,2 % tähtaegselt tasumata arve summast iga tasumise tähtpäeva ületanud päeva eest. Käsundisaaja viivise nõudeõigus ei kohaldu kui Käsundiandja on Lepingu alusel peatanud maksed Käsundisaajale.
	3. Käsundiandjal on õigus Leppetrahvid tasaarvestada Käsundisaajal väljamaksmisele kuuluvate maksetega.
2. **Poolte kontaktisikud**
	1. Käesoleva Käsundiandja ja Käsundisaaja vahelise Lepinguga seotud kirjavahetus tuleb edastada järgnevatele kontaktidele:
	2. Käsundisaaja vastutav isik …………….., tel …………….., e-post: ……………..
	3. Käsundiandja vastutav isik Raido Tetto, tel: 5032591, e-post: raido.tetto@viru-nigula.ee.
3. **Lepingu kehtivus**
	1. Leping jõustub selle allkirjastamisel ja kehtib kuni Lepingust tulenevate kohustuste täitmiseni.
	2. Käsundiandja võib Lepingust taganeda, kui Käsundisaaja rikub oluliselt oma õigusaktidest või Lepingust tulenevaid kohustusi**.** Käsundiandja võib Lepingu üles öelda võlaõigusseaduses ettenähtud korras.
	3. Käsundisaaja võib Lepingust taganeda, kui Käsundiandja rikub oluliselt Lepingu tingimusi.

 Sellisel juhul on Käsundiandja kohustatud Käsundisaajale hüvitama tema poolt Lepingu täitmisel tehtud kulutused.

* 1. Leping loetakse koheselt lõppenuks, kui:
		1. Käsundisaaja tegevus lõpeb;
		2. kuulutatakse välja Käsundisaaja pankrot.
1. **Teated**
	1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
	2. Informatsioonilist teadet võib edastada telefoni teel.
	3. Kirjalikud teated saadetakse Lepingu Pooltele e-posti teel digitaalselt allkirjastatuna või selle võimaluse puudumisel antakse Lepingu Pooltele üle allkirja vastu. Ühe Poole teade teisele Poolele loetakse kättesaaduks, kui teade on saadetud Lepingus näidatud e-posti aadressil ning sellest on möödunud 3 päeva, v.a juhul, kui teine Pool on teate kättesaamist e-posti teel varasemalt kinnitanud.
	4. Lepingu üks Pool on kohustatud kätte saadud ning vastust eeldavale teatele vastama kolme tööpäeva jooksul selle kättesaamisele järgnevast päevast lugedes, kui teates ei ole ette nähtud vastamiseks pikemat tähtaega.
2. **Muud tingimused**
	1. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus kohtus vastavalt Eesti Vabariigis kehtivatele õigusaktidele.
	2. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
	3. Käesolev leping on koostatud ühes digitaalses originaaleksemplaris.
3. **Poolte allkirjad**

**Käsundiandja: Käsundisaaja:**

*(digitaalselt allkirjastatud)*   *(digitaalselt allkirjastatud)*